ΣΥΜΠΛΗΡΩΜΑΤΙΚΟΙ ΟΡΟΙ ΑΔΕΙΑΣ ΧΡΗΣΗΣ ΓΙΑ ΛΟΓΙΣΜΙΚΟ ΤΗΣ MICROSOFT
MICROSOFT .NET FRAMEWORK 3.5  ΓΙΑ ΛΕΙΤΟΥΡΓΙΚΟ ΣΥΣΤΗΜΑ MICROSOFT WINDOWS 
Η Microsoft Corporation (ή μία από τις θυγατρικές της εταιρείες, ανάλογα με τον τόπο διαμονής σας) σας χορηγεί άδεια χρήσης αυτού του συμπληρώματος.  Εάν διαθέτετε άδεια χρήσης για το λογισμικό του λειτουργικού συστήματος Microsoft Windows (το “λογισμικό”), μπορείτε να χρησιμοποιήσετε το παρόν συμπλήρωμα.  Δεν επιτρέπεται η χρήση του συμπληρώματος, εάν δεν έχετε άδεια χρήσης για το λογισμικό.  Μπορείτε να χρησιμοποιήσετε αυτό το συμπλήρωμα με κάθε αντίγραφο του λογισμικού με έγκυρη άδεια χρήσης.
Οι ακόλουθοι όροι της άδειας χρήσης περιγράφουν πρόσθετους όρους χρήσης για αυτό το συμπλήρωμα.  Οι παρόντες όροι και οι όροι της άδειας χρήσης του λογισμικού ισχύουν για τη χρήση του συμπληρώματος.  Σε περίπτωση που υπάρξει κάποια αντίφαση, υπερισχύουν οι παρόντες συμπληρωματικοί όροι άδειας χρήσης.
Εφόσον χρησιμοποιείτε το παρόν συμπλήρωμα, αποδέχεστε τους παρόντες όρους.  Εάν δεν αποδέχεστε αυτούς τους όρους, μην εγκαταστήσετε το συμπλήρωμα.
Εάν συμμορφώνεστε με τους παρόντες όρους της άδειας χρήσης, έχετε τα ακόλουθα δικαιώματα.
1. ΥΠΗΡΕΣΙΕΣ ΥΠΟΣΤΗΡΙΞΗΣ ΓΙΑ ΤΟ ΣΥΜΠΛΗΡΩΜΑ.  Η Microsoft παρέχει υπηρεσίες υποστήριξης για το λογισμικό, όπως περιγράφεται στη διεύθυνση www.support.microsoft.com/common/international.aspx.
2. ΜΕΤΡΗΣΕΙΣ ΕΠΙΔΟΣΕΩΝ ΤΟΥ MICROSOFT .NET. Το λογισμικό περιλαμβάνει τα εξής στοιχεία των λειτουργικών συστημάτων Windows (Συστατικά Μέρη .NET): .NET Framework, Υποδομή επικοινωνιών των Windows, Υποδομή Παρουσίασης των Windows και Υποδομή Ροής εργασίας των Windows.  Μπορείτε να πραγματοποιήσετε εσωτερικές μετρήσεις επιδόσεων των Συστατικών Μερών .NET. Μπορείτε να αποκαλύψετε τα αποτελέσματα οποιασδήποτε μέτρησης επιδόσεων των Συστατικών Μερών .NET, υπό την προϋπόθεση ότι συμμορφώνεστε με τους όρους που αναφέρονται στη διεύθυνση http://go.microsoft.com/fwlink/?LinkID=66406.
Ανεξάρτητα από οποιαδήποτε άλλη σύμβαση έχετε με τη Microsoft, εάν αποκαλύψετε τέτοια αποτελέσματα μετρήσεων επιδόσεων, η Microsoft θα έχει το δικαίωμα να αποκαλύψει τα αποτελέσματα μετρήσεων επιδόσεων που διεξάγει για τα δικά σας προϊόντα τα οποία είναι ανταγωνιστικά του σχετικού Συστατικού Μέρους .NET, με την προϋπόθεση ότι συμμορφώνεται με τους ίδιους όρους που αναφέρονται στη διεύθυνση http://go.microsoft.com/fwlink/?LinkID=66406.